Selçuk
Selçuk Res apud Vicidata repertae: Civitas: Turcia Locus: 37°56′49″N 27°22′25″E Numerus incolarum: 36 360, 35 281, 37 386, 25 564, 34 587 Zona horaria: UTC+3 Situs interretialis Nomen officiale: Selçuk Gestio Procuratio superior: Smyrna (provincia) Geographia Superficies: 317 chiliometrum quadratum Territoria finitima: Menderes, Torbalı, Tire, Kuşadası, Söke, Germencik Coniunctiones urbium Urbes gemellae: Siegburgum, Lienz, Dium, Fātima, Hennef, Prizren, Erbaa, Radoviš Tabula aut despectus Selçuk est urbs et circulus Turciae occidentalis in provincia Smyrna sita, 75 km ab urbe homonyma in meridiem versa. Pristinum loci nomen fuit Ayasoluk, quod a Hagios Theologos (cognomen Ioannis apostoli) deductum est. Anno 1914 Neoturcis regentibus urbi nomen Selçuk datum est. In Selçuk est museum archaeologicum, in quo reperta Ephesi urbis prope sitae exponuntur. Nonnullis in domibus reliquiae antiquae inveniuntur, quod urbs partim ex materia Ephesi recuperata aedificata est. In urbis margine paucae Templi Dianae Ephesii reliquiae sunt, quod olim unum e Septem miraculis mundi habebatur. In boreo-orientali Panayır Dağı collis declivitate coemeterium Septem Dormientium situm est; fere septem chiliometris ab urbe distans in colle Bülbül Dağı est domus, qua Maria, mater Iesu, mortua esse traditur.